लखनऊ. राजधानी लखनऊ में एक ऐसा शख्स है जो अपने कल्पनाओ को आकार देने के लिए पेंसिल या ब्रश के बजाए अपने नाखुनो से ही उसे कागजों पर उभार देता है। ये शख्स चित्रकारी के लिए किसी रंग या ब्रश का प्रयोग नहीं करता है। बल्कि अपने नाखूनो से ही कागज पर कुरेद कर किसी भी आकृति को साकार कर देता है। नाखून से बनाता है कलाकृति...
- लखनऊ शहर के रजनीश एक ऐसे शख्स है जिनके लिए चित्रकारी करना बाये हाथ के अंगूठे के नाखून का खेल है। ये पल भर में ही अपने नाखून से ही कुछ मिनटों में ही अपनी कल्पना को कागज पर उकेर देते है। इनकी ये आकृति इतनी उभरी हुई होती है कि आप इन्हें देखने के साथ-साथ हाथों से छू कर महसूस भी कर सकते है।
- ये कला नेत्रहीनों के लिए भी एक अच्छा साधन बन कर उभर रहा है। रजनीश पिछले 14 सालों से इसी तरह की कला दिखा रहा है।
गिनीज बुक में नाम दर्ज करवाने की चाहत
- रजनीश इस कला के जरिए अधिक से अधिक कलाकृतियां बनाकर वो अपना नाम लिम्का बुक और गिनीज बुक ऑफ़ वर्ड रिकॉर्ड में दर्ज करना चाहता है।
- अपने इस सपने को साकार करने के लिए वो रात दिन मेहनत कर के लगभग 900 से ज्यादा कलाकृतियां बना चुका है।
151 तरीके से लिखा ओम
- रजनीश ने अपने इस रचना के जरिये 151 तरीके के ओम को अपनी आर्ट शीट पर उतार चुका है। इसकी चित्रकारी में लखनऊ की गंगा जमुनी तहजीब की भी झलक देखने को मिलती है। यही नहीं देश के कद्दावर नेता पूर्व प्रधान मंत्री अटल बिहारी बाजपेयी और मायावती भी इसके कला में दिखाई देती है।
प्रशासन करें मदद
- रजनीश कहते है कि नेल स्केचिंग से जिस तरह कृतिया उभर कर आती है। वो नेत्रहीनों के लिए काफी सफल कारगर हो सकती है। इसीलिए वो चाहते है कि इस कला के लिए प्रशासन उनकी मदद करे।
- कहा, इस कला को नेत्रहीन स्कूलों में छात्रो को सिखाएंगे ताकि नेत्रहीन बच्चे अपने मन के भावों को कागज़ पर उकेर सके।
hin_Deva hin_Deva hin_Deva bho_Deva hin_Deva hin_Deva awa_Deva hin_Deva hin_Deva hin_Deva hin_Deva